’पुत्तरा, सेइ होंदा हा जियां में सुखना दिक्खा दी ही। सुनन्दा ते जियां बतोई गेदी ही। अपने जेठा गी ओ देवता समझदी ही, ते उन्दे कन्ने गै नेई गल्ल? ओ थोड़ा चिर चुप्प-चाप बैठे रे, फी बोले, ‘जदैद चाहें पुण्णा दी ऐ जां पापा दी, पर ऐ ए मेरी, तेरे खसमै जां पुत्तरै दी नईं। जे खरी नईं लग्गै तां कुतै होर जाइयै रवो। ओ थाली छोड़ियै उठी गे। किश खाद्धा-पीता नईं। में भाऊ हुन्दे गेई ते आखेआ, ‘में तुगी पालेआ ऐ। ए के उस्सै दा बदला देआ दा ए˙?’ उदिया अक्खिआं भरी आइयां। ओ आक्खन लगा, ‘भाभी, तुस मेरी मां दे थार ओ ते आ जी बापू दे था। पर तुन्दे दौनें कोला बी बड्डी चीज ऐ-धरम। सुनन्दा ने ठीक गै आखेआ ऐ। मेरे सौह्रे ने संन्यास लैने दे दिन उस्सी शीरवाद देइयै आखेआ हा, ‘धिए, जेकर सच्चें गै तुगी धरम प्यारा ऐ तां इक दिन तुगी रस्ता दस्सियै अग्गे टोरग। भाभी, में उस्सी निक्की होंदे थमां पछाननां। ओ झूठ नेईं आखदी।’